B-S 7 Cvičiště

B-S 7 Cvičiště je bunker československého vojenského opevnenia Petržalky. Bol postavený na prelome októbra a novembra 1933 firmou Ing. Rudolfa Friča. Bunker mal tri strieľne, z toho jedna bola zabetónovaná v roku 1937 a premenená na úzku pozorovaciu štrbinu. Jeho výzbroj pozostávala z dvoch ťažkých guľometov. Posádku tvorilo 6 vojakov. Bunker mal na sebe imitáciu okien, aby pripomínal hospodársky domček, ktorých je na rakúskej strane viac. Bunker sa nachádza v strede poľa pri diaľnici D2 na dohľad od bunkra B-S 8 Hřbitov. Referencie Pozri aj Zoznam petržalských bunkrov Iné projekty Commons ponúka multimediálne súbory na tému B-S 7 Cvičiště